22. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 473 της 27 Ιουν./23 Ιουλ. 1968 (ΦΕΚ Α΄  159) Περί τρόπου αγοράς ακινήτων υπό του Ταμείου Επικουρικής Ασφαλίσεως Αρτοποιών (ΤΕΑΑ). Έχοντες υπ’ όψιν τας διατάξεις: 1)Του Α.Ν. 1671/51 «περί Υπουργικού Συμβουλίου και Υπουργείων», ως ετροποποιήθη και συνεπληρώθη μετεγενεστέρως. 2)Του Ν.Δ. 3070/54 «περί οργανώσεως των Υπηρεσιών του Υπουργείου Εμπορίου», ως ετροποποιήθη και συνεπληρώθη μεταγενεστέρως. 3)Του Β.Δ. 866/60 «περί οργανισμού του Υπουργείου Εμπορίου», ως ετροποποιήθη και συνεπληρώθη μεταγενεστέρως. 4)Του Ν.Δ. 135/46 (άρθρ.6, 19 και 34) «περί Ταμείου Επικουρικής Ασφαλίσεως Αρτοποιών». 5)Την υπ’ αριθ. 158740/3689/27.4.67 απόφασιν του Υπουργού Εμπορίου (Φεκ 311/67, τ. Β΄) «περί των ασκουμένων υπό του Υφυπουργού Εμπορίου αρμοδιοτήτων». 6)Την υπ’ αριθ. 86/68 πρότασιν του Διοικητικού Συμβουλίου της ΤΕΑΑ. 7)Την υπ’ αριθ. 286/1968 γνωμοδότησιν του Συμβουλίου της Επικρατείας, προτάσει του Ημετέρου επί του Εμπορίου Υφυπουργού, αποφασίζομεν και διατάσσομεν: Άρθρον μόνον.-1.Η αγορά ακινήτου προς τοποθέτησιν κεφαλαίων του Ταμείου Επικουρικής Ασφαλίσεως Αρτοποιών αποφασίζεται υπό του Διοικητικού Συμβουλίου του Ταμείου, τηρουμένων και των σχετικών προς την διάθεσιν κεφαλαίων των Νομικών Προσώπων Δημοσίου Δικαίου γενικών διατάξεων. 2.Το Ταμείον προκηρύσσει δημόσιον μειοδοτικόν διαγωνισμόν, διενεργούμενον βάσει εγγράφων ενσφραγίστων προσφορών. Οι όροι της διακηρύξεως, ως και ο τρόπος διενεργείας του διαγωνισμού καθορίζονται δι’ αποφάσεως του Δ.Σ. του Ταμείου. Εν τη σχετική αποφάσει δέον ιδία να διαλαμβάνωνται: α)η έκτασις του αιτουμένου προς αγοράν οικοπέδου ή ετέρου ακινήτου και η περιοχή ένθα δέον να κείται, ως και λοιπά εν λεπτομερεία στοιχεία προς μόρφωσιν ακριβούς γνώμης περί αυτού, β)ο τόπος, η ημέρα και η ώρα διενεργείας του διαγωνισμού, γ)τα της εγγυοδοσίας, δ)οι όροι κανονικής συντάξεως των προσφορών και η χρονική διάρκεια ισχύος αυτών, ε)ο τρόπος πληρωμής της αξίας του αγορασθησομένου ακινήτου, ς)οι λόγοι αποκλεισμού και εκπτώσεως των μειοδοτών. Η διακήρυξις δημοσιεύεται εφ’ άπαξ εν περιλήψει εις δύο εφημερίδας εκ των ημερησίως εκδιδομένων εν Ελλάδι πολιτικού περιεχομένου, ως και εν ημερησία εφημερίδι οικονομικού περιεχομένου. 3.Ο διαγωνισμός διεξάγεται ενώπιον του Δ.Σ. του Ταμείου εν δημοσία συνεδριάσει κατά τα εν τη διακηρύξει οριζόμενα και εις χρονικόν διάστημα ουχί έλασσον των 30 ημερών από της δημοσιεύσεως της διακηρύξεως του διαγωνισμού. Αι προσφοραί απευθύνονται προς το Δ.Σ. του Ταμείου. Διακοπή ή αναβολή του αρξαμένου διαγωνισμού ή μεταβολή του τρόπου ενεργείας ή των όρων διακηρύξεως αυτού απαγορεύεται. 4.Άπασαι αι σχετικαί προς τα άνω αποφάσεις του Δ.Σ. του Ταμείου, υποβάλλονται προς έγκρισιν εις τον εποπτεύοντα αυτό επί του Εμπορίου Υπουργόν. 5.Η τελική απόφασις αναδείξεως του οριστικού μειοδότου, δια της επιλογής του καταλληλοτέρου και συμφερωτέρου ακινήτου, ή η περί ματαιώσεως του διαγωνισμού τοιαύτη, δέον να ώσι πλήρως ητιολογημέναι. 